b'\n_START_ARTICLE_\nDarko Butorovi\xc4\x87\n_START_SECTION_\nMlade godine\n_START_PARAGRAPH_\nDarko Butorovi\xc4\x87 je svoje prve nogometne korake napravio u omladinskoj \xc5\xa1koli nogometa RNK Split u Parku mlade\xc5\xbei. Pro\xc5\xa1ao je sve uzrastne kategorije, te kao daroviti junior zaigrao i za seniorsku mom\xc4\x8dad Splita.\n_START_SECTION_\nReprezentativni dani\n_START_PARAGRAPH_\nZbog odli\xc4\x8dnih igara u Hajduku, tada\xc5\xa1nji izbornik hrvatske nogometne reprezentacije Miroslav Bla\xc5\xbeevi\xc4\x87 poziva Butorovi\xc4\x87a u reprezentaciju Hrvatske. Prvi nastup zabilje\xc5\xbeio je 11. lipnja 1995. u Kijevu na kvalifikacijskoj utakmici za Euro 1996. Ukrajina - Hrvatska 1:0. U\xc5\xa1ao je u 38. minuti zamijeniv\xc5\xa1i ozlje\xc4\x91enog Zvonimira Bobana. Druga dva nastupa Butorovi\xc4\x87 je zabilje\xc5\xbeio na prijateljskim utakmicama na turniru u Japanu 1997. godine. Na tim utakmicama (Hrvatska - Japan 4:3, te Hrvatska - Turska 1:1.) igrao je cijelo vrijeme, ali nije postigao zgoditak.\n_START_SECTION_\nTrenerska karijera\n_START_PARAGRAPH_\nNakon prestanka aktivnog igranja Butorovi\xc4\x87 se posvetio trenerskom radu sa mla\xc4\x91im uzrastima. Zajedno sa Sr\xc4\x91anom Mladini\xc4\x87em osnovao je nogometnu \xc5\xa1kolu HEP - prijenos. Nakon nekoliko godina, na poziv tehni\xc4\x8dkog direktora RNK Split Nenada Pralije prelazi Splita i preuzima mjesto direktora Omladinske \xc5\xa1kole nogometa. Osim mjesta direktora \xc5\xa1kole, Butorovi\xc4\x87 oban\xc5\xa1a i funkciju u Komisiji za mla\xc4\x91e uzraste pri splitskom \xc5\xbdupanijskom nogometnom savezu'